PressReader - Weg! Ry & Sleep: 2018-03-01 - Fi­at se Ful­l­back is nog re­la­tief nuut op ons paaie, maar wys al klaar sy staal voor ’n wa.
Fi­at se Ful­l­back is nog re­la­tief nuut op ons paaie, maar wys al klaar sy staal voor ’n wa.
Fi­at se dub­bel­ka­juit­bak­kie is hier, en met sy I­ta­li­aan­se her­koms be­vind hy hom in uit­ge­le­se ge­sel­skap – dink maar aan sport­mo­tors soos Lam­bor­g­hi­ni, Ma­se­ra­ti en Fer­ra­ri (Fi­at is hoe­ka die moe­der­maat­skap­py van die laas­ge­noem­de twee).
Wan­neer ’n mens die en­jin­kap oop­maak, staan “FCA I­ta­ly S.p.A” bo-aan die en­jin­plaat­jie, maar Fi­at se Ful­l­back is meer van ’n span­po­ging. Dit verg nie veel ver­beel­ding om te sien hy is so te sê ’n kloon van Mit­subis­hi se T­ri­ton nie, en boon­op word die en­jin ook deur Mit­subis­hi ver­skaf.
Vennootskappe on­der mo­tor­ver­vaar­di­gers is niks vreemd nie. Dink maar aan Re­nault en Nis­san, Peu­ge­ot en Citro­ën, Ford en Ma­z­da. Wat wel tel, is die sleep­wie­le se ma­nie­re voor die wa. Ons haak en kyk. Sterk, maar be­skeie Ons het die top­mo­del van die Ful­l­back voor ons wa in­ge­span. Teen ’n half­mil­joen rand is ’n mens in jou skik met die 430 Nm wring­krag, maar die wa sal moet sterk staan as die Ful­l­back al sy krag wie­le toe stuur, selfs al is dit ’n 4x4 ou­to­ma­ties. Fi­at het eg­ter die Ful­l­back se teu­els be­hoor­lik in­ge­trek: Jy mag nie ’n vrag van meer as 1 405 kg sleep nie. Dis be­trek­lik lig as ’n mens dit met van die an­der ver­vaar­di­gers se nu­we dub­bel­ka­juit­bak­kies ver­ge­lyk – die ten­dens on­der die gro­ter na­me is al meer as 3 t. ’n Mens sou ten min­ste ver­wag die Ful­l­back kan sy eie leë ge­wig (1 850 kg) sleep. (Die Ful­l­back se bru­to­kom­bi­na­sie­mas­sa (BKM) is net 4 285 kg; dis die to­ta­le toe­ge­la­te ge­wig van die bak­kie en die sleep­ding. Die bru­to­voer­tuig­mas­sa (BVM) van die bak­kie self is 2 880 kg. As ’n mens die twee sy­fers van me­kaar af­trek, is die mak­si­mum toe­ge­la­te ge­wig van die wa dus 1 405 kg.)
Dié lae perk is da­rem nie die dood van Ka­tryn nie, want baie van die wa­ens op die pad oor­skry nie 1 400 kg nie (al kan hul­le BVM-waar­de 1 500 kg en ho­ër wees). Die wa se BVM moet net nie die tar­ra­ge­wig van die Ful­l­back oor­skry nie. Haak aan die bak Die sleep­stang se toe­ge­la­te sleep­vrag strook met die 1 405 kg en is ook daar­voor ge­ser­ti­fi­seer. Die stang lyk nie­te­min ewe fris ge­bou as dié van an­der bak­kies en kom van Bo­sal.
Die stang vorm nie deel van die bak­kie se buf­fer nie, maar is ’n a­par­te on­der­deel waar­van die arm om die buf­fer krul. Hier­die gedeelte is ver­wy­der­baar as jy dalk die haak vir ’n ruk nie gaan ge­bruik nie. Die bol se bo­kant staan 51 cm bo die pad en die flens­plaat waar­aan dit vas­ge­bout is, het nog ’n stel ga­te 8 cm ho­ër as jy die bol wil lig. ’n Sak­plaat pas ook op die stang.
In teen­stel­ling met die be­skeie sleep­ge­wig wat Fi­at vir die Ful­l­back toe­laat, is hul­le veel vry­ge­wi­ger as dit kom by die neus­ge­wig: 112 kg (12 kg meer as wat die wet voor­skryf ). >